CELEX: C2005/045/24
Language: et
Date: 2005-02-19 00:00:00
Title: Kohtuasi C-459/04: Euroopa Ühenduste Komisjoni 29. oktoobri 2004. aasta hagi Rootsi Kuningriigi vastu

19.2.2005   
            
            
               ET
            
            
               Euroopa Liidu Teataja
            
            
               C 45/12
            
         Euroopa Ühenduste Komisjoni 29. oktoobri 2004. aasta hagi Rootsi Kuningriigi vastu
   (Kohtuasi C-459/04)
   (2005/C 45/24)
   Kohtuasja menetluse keel: rootsi
   Euroopa Ühenduste Komisjon esitas 29. oktoobril 2004 Euroopa Ühenduste Kohtule hagi Rootsi Kuningriigi vastu. Hageja esindajad on H. Kreppel ja J. Enegren, kohtudokumentide kättetoimetamise aadress Luxembourgis.
   Rootsi Kuningriik palub Euroopa Kohtul:
   
               1.
            
            
               tuvastada, et kuna Rootsi Kuningriik ei ole defineerinud tööohutust ja töötervishoidu puudutavaid ennetus- ja kaitsemeetmeid korraldama määratud isikute vajalikke oskusi ega võimeid, on Rootsi Kuningriik rikkunud nõukogu 12. juuni 1989. aasta direktiivi 89/391 töötajate töötervishoiu ja tööohutuse parandamist soodustavate meetmete kehtestamise kohta (1) artikli 7 lõikest 8 tulenevaid kohustusi ja
            
         
               2.
            
            
               jätta kohtukulud Rootsi Kuningriigi kanda.
            
         Õiguslikud alused ja peamised argumendid
   Direktiivi artikli 7 lõige 8 ei näe ette ennetus- ja kaitsemeetmete kohaldamisega tegelevatelt isikutelt nõutavate oskuste ja võimete definitsiooni täielikku ühtlustamist liikmesriikides, kuid annab liikmesriikidele diskretsiooni määratleda sellele sättele vastavad nõutavad teadmised. Vaatamata sellele peavad need definitsioonid siseriiklikus õiguses vastama teatavale miinimumtasemele selleks, et direktiivi oleks võimalik rahuldavalt rakendada.
   Siseriiklik õigus peab sisaldama vähemalt viidet objektiivsele meetodile, mille abil on võimalik tuvastada, et kõnealune isik on läbinud nõutud koolituse ja reaalselt omab vajalikku kogemust ja teadmisi.
   Arbetsmiljöverket'i (tööohutuse ja töötervishoiu valdkonnas pädev ametiasutus) poolt kehtestatud määrus ega suunised ei sisalda töökeskkonda puudutavate küsimustega tegelevatelt isikutelt nõutavate oskuste või võimete definitsiooni, mis on vajalik artikli 7 lõike 8 korrektseks ülevõtmiseks.
   
      (1)  EÜT L 183, 29.6.1989, lk 1.